พอดีว่าฉีดยาคุม แบบรายเดือนอยุ่แล้วมีเพศสัมพันกับแฟนแล้วแล้วพอถึงกำหนดฉีดยาแต่ไม่ได้ไปตรงตามกำหนดเช่น นัด24ไปฉีดวันที่25 แล้วจะเป็นอะไรไหมจะตั้งครรภ์ไหมคะเพราะปกติฉีดรายเดือนประจำเดือนจะมา แต่พอมีอะไรกับแฟนแล้วประจำเดือนไม่มาเลยทั้งเดือนแล้วมีอาการเจ็บคัดน่าอกแบบนี้จะท้องไหมคะ
สวัสดีค่ะ ให้ลองนับระยะห่างจากวันแรกของการฉีดยาในรอบก่อน จนถึงวันที่ไปฉีด คือวันที่ 25 ก.ค. หากนับระยะห่างได้ไม่เกิน 32 วัน ยาฉีดคุมกำเนิดก็จะออกฤทธิ์ในการป้องกันการตั้งครรภ์ได้อย่างต่อเนื่องค่ะ โดยจะช่วยป้องกันการตั้งครรภ์ได้มากกว่า 99% แต่ก็ไม่ได้ 100% ดังนั้น หากฉีดยาคุมกำเนิดครบ 4 สัปดาห์ แล้วไม่มีประจำเดือนมา ก็ควรตรวจหาการตั้งครรภ์ดูด้วย หากตรวจไม่พบ ก็อาจเป็นผลจากยาฉีดที่ไปทำให้เยื่อบุโพรงมดลูกฝ่อบางลง จึงไม่มีประจำเดือนมาได้ ซึ่งก็ไม่ได้อันตรายอะไรแต่หากนับระยะห่างได้เกิน 32 วัน การออกฤทธิ์ในการป้องกันการตั้งครรภ์ก็จะไม่ต่อเนื่อง ซึ่งโดยปกติ เมื่อเริ่มฉีดเข็มใหม่ ก็ควรงดการมีเพศสัมพันธ์ไปก่อนอย่างน้อย 7 วัน หากไม่ได้งด และได้มีเพศสัมพันธ์ ก็จะมีโอกาสตั้งครรภ์ได้ค่ะ